钦定古今图书集成/明伦汇编/官常典/第731卷 > 乌古孙奴申 裴蒲阿虎带 完颜珠颗
## 钦定古今图书集成/明伦汇编/官常典/第731卷 > 乌古孙奴申 裴蒲阿虎带 完颜珠颗

按《金史忠义传》：“奴申，字道远，由译史入官，性伉特敢
为，有直气。尝为监察御史，时中丞完颜百家以酷烈
闻，奴申以事纠罢，朝士耸然。后为左司郎中、近侍局
使，皆有名。哀宗东迁，为谏议大夫、近侍局使、行省左
右司郎中，兼知宫省事，留汴京居守。崔立变之明日，
同御史大夫裴蒲阿虎带自缢死于台中。是日，户部”
尚书完颜珠颗亦自缢。阿虎带字仲宁；珠颗字仲平，
皆女直进士。